Erdo'g'on bilan Zelenskiysiz gaplashgan Putin, Ukrainaga raketa berilmasligini aytgan Bayden va EIni sudga bergan oligarxlar

Rossiya qo'shinlarining Ukraina hududlariga bostirib kirishi ortidan boshlangan urush 24 fevraldan buyon davom etmoqda. Quyida 30 may kuni sodir bo'lgan mojaroga aloqador asosiy yangiliklarni taqdim etamiz.
Putin Erdo'g'on bilan Zelenskiysiz suhbatlashdi
Turkiya prezidenti Rajab Toyyib Erdo'g'onning idorasi Rossiya prezidenti Vladimir Putin bilan telefon orqali muloqot qilganini ma'lum qildi. Qayd etilishicha, avvalroq Erdo'g'on muzokaralarda Ukraina prezidenti Vladimir Zelenskiy ham ishtirok etishini aytgan. Ammo Kreml bu ma'lumotni tasdiqlamagan.
“Uchrashuvda mintaqaviy muammolar, xususan, Ukraina–Rossiya urushi, shuningdek, Turkiya–Rossiya munosabatlari muhokama qilindi. Prezident Erdo'g'on agar tomonlar bunga printsipial rozi bo'lsa, Istanbulda Rossiya, Ukraina va BMT vakillari bilan uchrashishini aytdi”, deyiladi Turkiya prezidenti ma'muriyati matbuot xizmati xabarida.
Hisobotda qayd etilishicha, Erdo'g'on Rossiya va Ukraina o'rtasida tinchlikni tezroq tiklash orqali urushning salbiy oqibatlarini minimallashtiradigan va ishonchni mustahkamlaydigan qadamlar zarurligini aytgan.
Bayden: “AQSh Ukrainaga Rossiyaga zarba bera oladigan raketalarni yetkazib bermaydi”
AQSh prezidenti Jo Bayden uning mamlakati Ukrainaga Rossiya hududiga zarba berish uchun ishlatilishi mumkin bo'lgan reaktiv tizimlarni yetkazib bermasligini aytdi.
“Biz Ukrainaga Rossiya hududiga zarba berishga imkon beradigan raketa tizimlarini yubormaymiz”, —degan Amerika rahbari.
Rossiya xavfsizlik kengashi raisi o'rinbosari Dmitriy Medvedev esa Baydenning so'zlariga izoh berar ekan, bu qarorni oqilona ekanini qayd etgan.
Italiyaning “Liga” partiyasi rahbari Putinga Ukraina bo'yicha tinchlik rejasini taqdim etishni rejalashtirgani ma'lum bo'ldi
Italiyaning sobiq ichki ishlar vaziri, o'ng qanot “Liga” partiyasi yetakchisi Matteo Salvini OAVda tarqalgan ma'lumotlar tufayli 29 may kuni Moskvaga rejalashtirilgan tashrifini keyinga qoldirishga majbur bo'ldi. 
Matbuotga ma'lum bo'lishicha, siyosatchi Rossiya rasmiylariga Ukrainadagi mojaroni tinch yo'l bilan hal qilish rejasini taqdim etishni rejalashtirgan. Salvinining maslahatchisi ekani aytilayotgan “Olg'a, Italia!” partiyasi sobiq deputati Antonio Kapuanoning aytishicha, reja to'rt, jumladan, o't ochishni to'xtatish kabi banddan iborat bo'lgan.
Rus oligarxlari sanktsiyalar tufayli EI kengashini sudga berdi
Ikki rossiyalik oligarx Mixail Fridman va Pyotr Aven Evropa Ittifoqi sanktsiyalari yuzasidan sudga murojaat qildi.
Aven va Fridman Ukrainadagi keng ko'lamli urush tufayli Evropa Ittifoqi sanktsiyalari ostida qolgan. Shu munosabat bilan rossiyalik oligarxlar Evropa Ittifoqi kengashi ustidan sudga murojaat qilgan. Qayd etilishicha, Avenning da'vosi 23 mayda, Fridmanning da'vosi esa 24 mayda ro'yxatdan o'tkazilgan.
“Forebes” Avenning boyligini 4,6 milliard, Fridmannikini esa 12,9 milliard dollarga baholagan.
Belarus Ukraina yaqinida “safarbarlik mashg'ulotlari” o'tkazilishini e'lon qildi
Belarusiyaning Ukrainaning Chernigov viloyati bilan chegaradosh Gomel viloyatida 22 iyundan 1 iyulgacha harbiy komissarliklar bilan rejalashtirilgan safarbarlik mashg'ulotlari o'tkaziladi.
“Mashqlar davomida Qurolli Kuchlar ob'ektlariga tutashgan ma'lum hududlarda harakatlanish cheklanadi. Bundan tashqari, Gomel viloyatida joylashgan o'q otish poligonlarida o't o'chirish mashg'ulotlari o'tkazish rejalashtirilgan”, deyiladi xabarda.
Qayd etilishicha, o'quv mashg'ulotlari harbiy komissarliklarning jangovar va safarbarlik shayligini oshirish, muddatli harbiy xizmatga majbur bo'lganlarning harbiy bilim va amaliy ko'nikmalarini kuchaytirish maqsadida o'tkaziladi.